Mahamadou Issoufou

Mahamadou Issoufou (født 1. januar 1952) er en nigersk politiker for Parti nigérien pour la démocratie et le socialisme, kalt PNDS-Tarayya. Han var president i Niger fra 7. april 2011«Niger: Junta hands over to President Mahamadou Issoufou», BBC News, 7. april 2011. til 2. april 2021.

Issoufou er gruveingeniør og har sin utdannelse fra Université de Niamey, Université des Sciences et Techniques du Languedoc  i Montpellier, Université de Paris VI og École nationale supérieure des mines de Saint-Étienne i Frankrike. Han arbeidet med gruvespørsmål i Nigers statsforvaltning og senere i gruveselskapet Société des Mines de l'Aïr. 

Fra 1993 til 1994 var Issoufou statsminister. Han vant presidentvalget i Niger i mars 2011,«Niger election: Opposition's Mahamadou Issoufou wins», BBC News, 14. mars 2011. og overtok makten etter en militærregjering som holdt makten etter å ha styrtet den forrige valgte presidenten i februar 2010. Issoufou vant presidentvalget i 2016 med mer enn 90 % av stemmene. Opposisjonen boikottet valget.

Etter to valgperioder stilte Issoufou ikke til presidentvalget i 2020–2021. Han ble 2. april 2021 etterfulgt av Mohamed Bazoum.

Issoufou ble tildelt Mo Ibrahim-prisen for 2020, en pris som tildeles afrikanske statsledere som frivillig gir fra seg makten etter å ha styrt på en god måte.

 Referanser 

 Eksterne lenker 



Kategori:Nigerske politikere
Kategori:Personer fra regionen Tahoua